Možnosti a vedľajšie účinky užívania potravinových doplnkov
Chcem sa spýtať či potravinové doplnky môžem úžívať sú to: Ľubovník bodkovaný, Drmek(Vitex), Kurperin, Maral Ecdysteron a Kognifit a aké vedľajšie účinky môžu mať. Okrem toho berem lieky na cukrovku a schyzofréniu. A dočasne som mal mierne zvýšený vápnik asi z Ashwagandy a z vitamínu D3.
Dobrý deň.
Ďakujeme za Vašu otázku.
Prípravky Kurperin a Maral Ecdysteron sa nenachádzajú v databáze farmaceutických produktov v Slovenskej republike, preto sa nemôžem vyjadriť k ich účinkom, bezpečnosti ani prípadným interakciám s užívanými liekmi alebo výživovými doplnkami. Ľubovník bodkovaný má však značný interakčný potenciál, pričom môže ovplyvniť účinnosť ostatných užívaných liekov. Ginkgo biloba taktiež interaguje s určitými skupinami liekov. Vzhľadom však na to, že neuvádzate aké konkrétne lieky užívate, prípadné interakcie nedokážem potvrdiť ani vylúčiť. Z tohto dôvodu odporúčam konzultovať užívanie prípravkov predovšetkým s lekárom, ktorému sú známe všetky užívané lieky.
Prajem pekný zvyšok dňa.
S pozdravom
Mgr. Barbora Bičanovská